
PATVIRTINTA





Šakių rajono savivaldybės administracijos 





direktoriaus 2013 m. balandžio 25 d. 





įsakymu Nr. AT-459
RAJONO SAVIVALDYBĖS BIUDŽETO LĖŠŲ, SKIRTŲ LEIDINIŲ LEIDYBOS FINANSAVIMUI TVARKOS APRAŠAS 
I. BENDROJI DALIS
1. Leidinių leidybos finansavimo iš rajono savivaldybės biudžeto lėšų taisyklės nustato leidinių leidybos finansavimo iš Šakių rajono savivaldybės (toliau – Savivaldybė) biudžeto lėšų (toliau – lėšos) tvarką (toliau – Tvarka). 

2. Leidinių leidybos iš rajono savivaldybės biudžeto tikslas – skatinti Šakių rajonui reikšmingų leidinių leidybą bei sklaidą.

3. Lėšos leidybai finansuoti yra numatomos kiekvienais metais Šakių rajono savivaldybės Kultūros programoje, kurią  tvirtina Šakių rajono savivaldybės taryba.

4. Prašymus (toliau – prašymas) dėl leidybos dalinio finansavimo gali teikti fiziniai ir juridiniai asmenys .

5. Pagrindinės Tvarkos sąvokos:

5.1. leidinio sudarytojas – fizinis ir juridinis asmuo;

5.2. leidėjas – leidykla bei įstaigos, kurių nuostatai leidžia užsiimti leidybine veikla.

 

II. LEIDINIŲ LEIDYBOS FINANSAVIMO  OBJEKTAI BEI  ATRANKOS  KRITERIJAI
 


6. Finansuojama leidyba:


6.1. Šakių rajono kultūrai, turizmui, istorijai vertingi leidiniai; 


6.2. Šakių rajono įvaizdį formuojantys leidiniai;


6.3. informaciniai leidiniai;


6.4. Savivaldybės teritorijoje gyvenančių ar gimusių rašytojų grožinės ir muzikinės literatūros leidyba.


7. Finansuojami leidiniai, kurie yra leidžiami spausdintine forma bei elektroninėje laikmenoje.


8. Nutarimas dėl leidinių finansavimo priimamas pagal šiuos kriterijus:


8.1. svarbą rajono kultūrai, turizmui, istorijai;


8.2. pateikiamos medžiagos, autoriaus kūrybos  kokybę;


8.3. platinimo (sklaidos) galimybes;


8.4. leidinio sąmatos pagrįstumą ir lėšų naudojimo efektyvumą;


8.5. kitų finansavimo šaltinių naudojimo galimybes.


9. Savivaldybė konkrečiam leidiniui finansuoti skiria neiki 50 proc. lėšų nuo prašymo sąmatoje nurodytų leidybai reikalingos sumos

10. Leidiniai, kurių leidybos finasavimas numatytas 6.2. ir 6.3. punktuose gali būti finansuojami 100 proc.


11. Sudarytojai, prašantys finasavimo 6.4 punkte nurodytai leidybai, prašymus gali teikti ne dažniau kaip vieną kartą per 2 metus. 

 

III. PRAŠYMO PATEIKIMO TVARKA IR SĄLYGOS

12. Leidinio sudarytojai pateikia: 


13.1. prašymą savivaldybės administracijos direktoriui;


13.2. leidinio išleidimo sąmatą;


13.3. leidinio anotaciją;


14. Leidybos komisijos prašymu pateikiama kita papildoma informacija (maketai, vaizdo medžiaga, nuotraukos, kūrinai ir kt.). 


15. Gauti prašymai registruojami Savivaldybės administracijos dokumentų valdymo sistemoje  ir saugomi 5 metus.
IV. PRAŠYMŲ  SVARSTYMAS IR VERTINIMAS

 


16. Prašymai svarstomi patvirtinus Savivaldybės biudžetą.


17. Prašymus svarsto Leidybos komisija (toliau – Komisija), ir teikia Savivaldybės administracijos direktoriui rekomendacinio pobūdžio siūlymus, įformintus protokolu dėl leidinių finansavimo.


18. Komisiją sudaro 5 nariai. Komisijos nariais kviečiami literatūros, meno, kultūros sričių specialistai.

19. Komisijos sudėtį, pirmininką, sekretorių ir jos veiklos reglamentą trejiems metams tvirtina Savivaldybės administracijos direktorius.


20. Prašymai nesvarstomi, jei nepateikiami 13 ir 14 punktuose nurodyti dokumentai.
 

V. LĖŠŲ SKYRIMO IR ATSISKAITYMO UŽ PANAUDOJIMĄ TVARKA

 


21. Lėšos leidiniui išleisti skiriamos iš Savivaldybės biudžeto. Lėšų asignavimo valdytojas yra Savivaldybės administracijos direktorius.


22. Lėšas konkretaus leidinio finansavimui, atsižvelgdamas į komisijos siūlymus, skiria Savivaldybės administracijos direktorius. 


23. Savivaldybės administracijos direktorius dėl leidinio finansavimo su leidėju, kurį nurodo sudarytojas, pasirašo Sutartį (toliau – Sutartis).


24. Sutartyje nurodomi leidinio išleidimo terminai, finansavimo, atsiskaitymo už gautas iš Savivaldybės biudžeto lėšas tvarka, šalių atsakomybė už Sutarties nevykdymą ir kitos sąlygos.

25. Lėšos leidėjams pervedamos tik pasirašius Sutartį.


26. Skiriamos lėšos negali būti naudojamos kitiems tikslams, nei nurodyta su Savivaldybės administracijos direktoriumi pasirašytoje Sutartyje, arba perkeltos į kitus biudžetinius metus. 


27. Nepanaudotas Savivaldybės biudžeto lėšas leidėjas grąžina Savivaldybės administracijai.

_____________________________________
